Ján Skalka

Ján Skalka (* 9. máj, 1900, Spišské Vlachy† 7. jún, 1982, Bratislava) bol slovenský dramatik, rozhlasový dramaturg a prozaik. Bol vedúci literárno-dramatickej redakcie Česko-slovenského rozhlasu v Košiciach a neskôr literárno-dramatickej redakcie Česko-slovenskej televízie. Bol členom Komunistickej strany Česko-Slovenska.

Písal prevažne poviedky, divadelné hry a rozhlasové hry. Je autorom rozhlasových dramatizácii diel Martina Kukučína, Jozefa Gregora Tajovského, Júliusa Barča-Ivana, Jozefa Cígera-Hronského a Ivana Stodolu.

Prekladal divadelné hry z maďarského a ruského jazyka.

 Tvorba 
Skalka štýlovo nadviazal na tradíciu slovenského kritického realizmu, keď tematicky pokračoval v línii Tajovského, Urbánka či Stodolu. Tematicky sa orientoval na slovenský národ, jeho povahu a problémy.

Hlavným prostredím jeho tvorby bol rozhlas, v ktorom pôsobil od roku 1927. Jeho debutom bola dramatizácia Kukučínovej poviedky Na salaši. Svoju prozaickú tvorbu uverejňoval v týždenníku Priekopník.

Jeho najvýznamnejším dielom je divadelná hra Kozie mlieko (1949), za ktorú získal Národnú cenu SNR a tretiu cenu na Divadelnej Žatve v Prahe v kategórií pôvodných hier.

 Výber z tvorby 
Divadelné hry

 Zavrhnutá (1946)
 Kmotrovci (1948)
 Kozie mlieko (1949)
 Krompašská vzbura (1956)
 Košibovci (1960)
 Zoči-voči (1960)
 Proces (1975)

Rozhlasové hry

 Pomätená (1945)
 Sabotáž (1947)
 Ohnivko krvi (1948)
 Kopaničiari (1950)
 Tunel (1951)
 Rub a líc (1959)
 Truc na truc (1960)

Poviedky

 Príbehy dneška (1953) - zbierka poviedok

 Inscenačná tradícia  
SezónaDivadloNázov inscenácieRéžiaDramaturgiaScénografiaKostýmyObsadenie1947/1948Slovenské divadlo PrešovKmotrovciDezider Janda -Martin Brezina -Jiřina Dúbravská, Margita Kollárová, Vladimír Kostovič, Oto Lackovič, František Kabrheľ. Arnošt Garlaty, Júlia Čunderlíková1949/1950Slovenské divadlo PrešovKozie mliekoIvan Lichard -Martin Brezina -Arnosť Garlaty, Anna Mlynarčíková, Irena Adamčíková, Ladislav Fecko, Cyril Ducko, Oto Lackovič, František Papp, Eliška Kováčiková, Jozef Čierny, Štefan Petrák, Margita Kollárová, Barbora Popovičová, Hana Mihálová1949/1950Národné divadlo KošiceKozie mliekoŠtefan František Greguš -Ladislav Šestina -Štefan Adamec, Oľga Borodáčová, Elena Kohútová, Elena Volková, Ján Bzdúch, Beatrica B. Bočová, František Kmec, Lujza Grossová, František Dadej, Albert Vojtech Pagáč, Marián Kleis, Mikuláš Franko, Júlia Čunderlíková1949/1950Slovenské komorné divadloKozie mliekoMartin Hollý -Oto OpršalOto OpršalJozef Kroner, Emil Jozef Horváth, Oľga Holečková, Miro Schmidt, Judita Erdályi, Daniel Králik, Ján Kusenda, Libuša Kulhánková,  Marián Gallo, Anton Gymerský, Elena Kleinová1949/1950Dedinské divadloKozie mliekoĽudovít Ozábal -František Kudláč -Ján Kákoni, Lýdia Kraupová, Markéta Moždíková, Emil Tomaščík, Eudard Bindas, Vendelín Kufel, Július Vašek, Anna Michalková, Ján Kusenda, Astéria Augustovičová, Ján Knapp, Helena Rossáková1949/1950Nitrianske krajské divadloKozie mliekoĽudovít Ozábal -Raymond HirthRaymond HirthMilan Frkal, Anna Koštialová, Jozef Baláž, Ján Vajda, Valéria Saáková, Ondrej Košúť, Mária Štrbáková, Július Červeň, Jolana Mažári1949/1950Dedinské divadloKozie mliekoIvan Lichard -Karol Kresánek -Ján Hečko, Alica Kekáňová, Dagmar Hornišová, Róbert Horniš, Pavol Ďurica, Pavol Jánoš, Anton Januš, Vladimír Gemerský, Soňa Erbenová, Jozef Šmatlík, Elena Čaplová, Ondrej Volko, Stanislava Vraniaková1950/1951Dedinské divadloKozie mliekoMartin Gregor -František Kudláč -Ferenc Csicsátka, Erzsévet Tessedíková, Lajos Kiss, Sándor Kakas, Zsuzsa Bottkaová, Gyula Fekete, Chatlotte Ruzsicsková, Tibor Gerley, Anna Ferenczi1955/1956Štátne divadlo KošiceKrompašská vzburaAndrej Chmelko -Ján BzdúchMagda RadvániováGizela Chmelková, Beatrica B. Bočová, Valéria Driečna, Ján Švec, Albrecht Vojtech Pagáč, Ján Vagnač, František Kabrheľ, František Dadej, Elena Kleisová, Peter Macko, Milan Vanek, Marián Kleis, Anna Grisová, Božena Jakabová, Rudolf Bachlet, Zolo László, Oľga Hlaváčková, Júlia Čunderlíková, Ján Bzdúch, Ján Obdrejka, Tibor Bodák, Andrej Grega, Štefan Adamec, Andrej Medvec, Ladislav Pačaj, František Grissa, František Kmec, Bohuš Petrík, František Štefan Greguš, Karol Ondrejkovič, Elena Volková, Lujza E. Grossová2023/2024Divadlo K, Divadlo PanoptikumKozie mlieko alebo Hlavou múr neprerazíšAndrej PurkartMartina Havierová, Žofia KráľovákolektívkolektívAdam Hílek, Márk  Mezőszállási, Adam Marenišťák

 Referencie 

Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Slovenskí rozhlasoví dramaturgovia
Kategória:Pracovníci Československého rozhlasu
Kategória:Pracovníci Československej televízie
Kategória:Členovia KSČ/KSS
Kategória:Osobnosti zo Spišských Vlách